Celia Freijeiro

Celia Freijeiro García, nada en Vigo o 9 de febreiro de 1983, é unha actriz e produtora galega.

 Traxectoria 
Iniciou os estudos secundarios no IES Santo Tomé de Freixeiro, onde se iniciou como actriz no grupo teatral. No 2001 marchou aos EUA a estudar o bacharelato e a proba de acceso á universidade. Tras regresar a Galicia no 2004, marchou a Madrid a comezar a formación teatral no Centro Dramático Nacional. Traballou con numerosos ilustres do cine, teatro e televisión e rodou en diversos países e cidades do Canadá, Estados Unidos e Italia.

Leva facendo teatro dende o 2002 e ten participado en numerosas series de televisión, sendo unha das protagonistas de Amistades peligrosas (Cuatro) e varias películas, destacando Días azuis. Figurou como xurado na primeira edición do concurso nacional de teatro breve Cervantes.

En 2007 fundou a súa propia produtora, PocaPena Producciones. Celia xa producira no 2005 a obra de Paloma Pedrero El Color de Agosto. Entre as producións teatrais de Pocapena atópanse La Música de Marguerite Duras e Palabra de Perro de Juan Mayorga. Actualmente Pocapena iníciase no mundo do management artístico co pintor Rafael Freijeiro, pai da actriz.

 Televisión 
 2 de Mayo (Telemadrid).
 Maridos e mulleres (TVG).
 El Comisario (Telecinco) capitular
 Hospital Central (Telecinco) capitular
 Amistades peligrosas (Cuatro).
 Chica busca chica (Terra Televisión).
 El Jugador (TVE).
 Pelotas (TVE).
 Homicidios (Telecinco).
 Bajo sospecha (2015). Antena 3.

 Películas 
 La playa de los ahogados (2014).
 Os aires difíciles (2006), de Gerardo Herrero.
 Días azuis (2006), de Miguel Santesmases.
 Woman on the falls (2009, curtametraxe), de Sonia Sebastián.
 Todo é silencio (2011), de José Luis Cuerda.

 Teatro 
 El color de agosto, de Paloma Pedrero (2006). Dirixida por Marta Álvarez; protagonizada e producida por ela.
 La música, de Margueritte Duras (2008). Dirixida por Marta Álvarez; protagonizada e producida por ela. (Pocapena Producciones).
 El León en invierno, de James Goldman. Dirixida por Juan Carlos Perez de la Fuente.
 El Dulce Peso de la Decadencia, de Garrigues Walker. Dirixida por Juan Carlos Perez de la Fuente.
 Noches de Monólogos, de Adan Black. Dirixida por Alan Black.
 El Imaginario de Cervantes, de Sonia Sebastián, baseada nos personaxes de Miguel de Cervantes. Dirixida por Sonia Sebastián. Cámara Cervantes/ Pocapena Producciones.
 Sopa de Colibrí, de Ariel Capone. Dirixida por Sonia Sebastián. Teatro de Cámara Cervantes. (Microteatro Por Dinero).

 Galardóns e nomeamentos 
 Premios Mestre Mateo 
 Ano  Categoría  Filme  Resultado2012Mellor actrizTodo é silencioNomeada

 Véxase tamén 
 Ligazóns externas 
 Celia Freijeiro en AVG de Culturagalega.org
 Entrevista en La Voz de Galicia

Categoría:Actores de Vigo
Categoría:Actores de cinema de Galicia
Categoría:Actores de teatro de Galicia
Categoría:Actores de televisión de Galicia
Categoría:Nados en Vigo
Categoría:Nados en 1983